Diari Oficial de la Generalitat Valenciana


Sumari del DOGV 2064, del 09-07-1993 (1993/828614)

RESOLUCIÓ de 7 de juny de 1993, del Conseller de Sanitat i Consum, per la qual autoritza determinades delegacions d'atribucions.
--------------------------------------------------------------------------------------------------------------------------------

### Dades del document

Número de DOGV
:   2064

Data del DOGV
:   09-07-1993

Secció del DOGV
:   ALTRES DISPOSICIONS

Número del document
:   1993/828614


Data del document
:   07-06-1993

Organisme emissor
:   Conselleria de Sanitat i Consum

Tipus de document
:   Resolució

Resolució de 7 de juny de 1993, del Conseller de Sanitat i Consum, per la qual autoritza determinades delegacions d'atribucions.  
L'Ordre de 2 de març de 1993, de la Conselleria de Sanitat i Consum, per la qual acorda establir la composició de les meses de contractació que es constituesquen per a l'adjudicació de contractes administratius que es facen en l'àmbit de les competències d'aquesta Consellería, dictada d'acord amb el que disposa l'article 102 del Reglament General de Contractació, preveu que en aquestes meses hi haurà un representant dels serveis jurídics de la Conselleria de Sanitat i Consum o del Servei Valenciá de Salut.  
Raons d'eficàcia i d'economia aconsellen que la representació d'aquests serveis jurídics siga exercida a les províncies d'Alacant i Castelló per tècnics jurídics adscrits a les direccions territorials respectives, motiu pel qual el Cap del Servei Jurídic de la Consellería ha proposat delegar la representació en els titulars de determinats llocs de treball de tècnic jurídic, delegació que autoritze expressament.  
Per això, en compliment del que preveu l'article 68.4 de la Llei de Govern Valenciá, resolc:  
Autoritzar les delegacions d'atribucions efectuades pel Cap del Servei Jurídic d'aquesta Consellería en els termes que tot seguit s'indiquen, alhora que ordene la seua publicació en el Diari Oficial de la Generalitat Valenciana.  
1. Es delega l'assistència a les meses de contractació que a l'empara de l'Ordre de 2 de març de 1993 es constituesquen a la província d'Alacant en representació de l'Assessoria Jurídica, en el tècnic jurídic de la Direcció Territorial de Sanitat i Consum d'Alacant titular del lloc de treball núm. 16483 i, en el cas de vacant, absència o malaltia, successivament en els titulars dels llocs de treball números 16104 i 10708.  
2. Es delega l'assistència a les meses de contractació que a l'empara de l'Ordre de 2 de març de 1993 es constituesquen a la província de Castelló en representació de l'Assessoria Jurídica, en el tècnic jurídic de la Direcció Territorial de Sanitat i Consum d'Alacant titular del lloc de treball núm. 00560 i, en el cas de vacant, absència o malaltia, en el titular del lloc de treball núm. 10850.  
3. Les delegacions efectuades podran ser revocades en qualsevol moment. L'òrgan que delega pot decidir l'assistència d'un altre representant a les meses de contractació concretes en que ho considere adient. En aquest cas ho haurà de comunicar prèviament al president de la mesa i a l'òrgan delegat d'acord amb el que preveu aquesta resolució.  
València, 7 de juny de 1993.  
El Conseller de Sanitat i Consum: Joaquín Colomer Sala.